CELEX: 62011CO0227
Language: hu
Date: 2012-01-19 00:00:00
Title: A Bíróság (hatodik tanács) 2012. január 19‑i végzése.#DHL Danzas Air & Ocean (Netherlands) BV kontra Inspecteur van de Belastingdienst/Douane West, kantoor Hoofddorp.#Az eljárási szabályzat 104. cikkének 3. §‑a – Közös Vámtarifa – Vámtarifaszámok – Hálózatanalizátorok – Besorolás – A Vámigazgatások Világszervezete besorolásra vonatkozó állásfoglalásának jogi érvénye.#C‑227/11. sz. ügy.

A Bíróság (hatodik tanács) 2012. január 19‑i végzése – DHL Danzas Air & Ocean kontra Inspecteur van de Belastingdienst
      (C‑227/11. sz. ügy)
      „Az eljárási szabályzat 104. cikkének 3. §‑a – Közös Vámtarifa – Vámtarifaszámok – Hálózatanalizátorok – Besorolás – A Vámigazgatások Világszervezete besorolásra vonatkozó állásfoglalásának jogi érvénye”
      1.                     Közös Vámtarifa – Vámtarifaszámok – Értelmezés – A Vámigazgatások Világszervezete besorolásra vonatkozó állásfoglalásának
            alapulvétele – A Kombinált Nómenklatúra alkalmazása – Korlátok – Vélemény, amely nem alapozhatja meg valamely besorolásról
            szóló rendelet érvénytelenségét – Az említett vélemény elfogadását megelőzően importált áruk (vö. 40., 43. pont)
      2.                     Közös Vámtarifa – Vámtarifaszámok – Aktív hálózatanalizátorok – A Kombinált Nómenklatúra 9030 40 90 vagy a 9030 40 00 vámtarifaszáma
            alá történő besorolás – Feltétel (1810/2004 és 1719/2005 bizottsági rendelet) (vö. 53. pont és a rendelkező rész)
      Tárgy
      
         
               Előzetes döntéshozatal iránti kérelem – Rechtbank Haarlem – Bizonyos áruknak a Kombinált Nómenklatúrában történő osztályozásáról
                  és a 955/98/EK rendeletének módosításáról szóló, 2005. január 20‑i 129/2005/EK bizottsági rendelet (HL 25., 37. o.) érvényessége
                  – Hálózatanalizátorok.
               
            Rendelkező rész
      A 2004. szeptember 7‑i 1810/2004/EK bizottsági rendelettel és a 2005. október 27‑i 1719/2005/EK bizottsági rendelettel módosított,
         a vám- és a statisztikai nómenklatúráról, valamint a Közös Vámtarifáról szóló, 1987. július 23‑i 2658/87/EGK tanácsi rendelet
         I. mellékletében szereplő Kombinált Nómenklatúrát úgy kell értelmezni, hogy az alapügyben szereplőhöz hasonló hálózatanalizátorok
         a Kombinált Nómenklatúrának az 1810/2004 rendeletből következő megfogalmazása szerinti 9030 40 90 vámtarifaszáma alá vagy
         a Kombinált Nómenklatúrának az 1719/2005 rendeletből következő megfogalmazása szerinti 9030 40 00 vámtarifaszáma alá sorolhatók
         be a behozataluk időpontja alapján, feltéve hogy ezen eszközök elektromos mennyiségek mérésérére vagy ellenőrzésére szolgálnak,
         aminek ellenőrzése a nemzeti bíróság feladata. Ennek hiányában ezen eszközöket a Kombinált Nómenklatúrának az 1810/2004 rendeletből
         következő megfogalmazása szerinti 9030 80 39 vámtarifaszáma alá vagy a Kombinált Nómenklatúrának az 1719/2005 rendeletből
         következő megfogalmazása szerinti 9031 80 38 vámtarifaszáma alá kell besorolni a behozataluk időpontja alapján.